recursal/SuperWikiNEXT-32B huggingface dataset:
**திருமண அறிக்கை** அல்லது **திருமண ஓலை** அல்லது **திருமண ஓலை எழுதுவது** என்பது பல கிறித்தவ சபைகளில் மண ஒப்பந்தம் செய்த பின், திருமணம் செய்யும் மணமக்களின் குறிப்புகளை பொது அறிவிப்பாக வெளியிடுவதைக்குறிக்கும். இது கிறித்தவ ஆலயங்களிலோ, அல்லது சபையின் சுற்றறிக்கையிலோ வெளியிடப்படலாம். இப்பழக்கம் சட்ட முறைமைப்படி இங்கிலாந்து திருச்சபையில் இன்றும் திருமணம் செய்ய கட்டாயமானதாகும். கத்தோலிக்க திருச்சபையில் இப்பழக்கம் 1983க்குப்பின் கட்டாயமற்றதாக்கப்பட்டது. நீதியான உள்நாட்டு சட்டம், திருச்சபையின் சட்டம் ஆகியவற்றில் குறிப்பிடப்பட்டுள்ள செல்லாத்தன்மையுடைய திருமணங்களை தடுப்பதற்காக இது வழக்கில் வந்தது. முன்னரே திருமணமானவர்கள், கற்பு வாக்களித்தவர்கள், முழு ஒப்புதல் இல்லாமல் கட்டாயப்படுத்தி செய்யப்படும் திருமணம், இரத்த உறவுகளிக்கிடையேயான திருமணம் முதலியன செல்லாத்தன்மையுடையவை ஆகும்.

கத்தோலிக்க திருச்சபை
--------------------

2007இல் இயற்றப்பட்ட திருமண அறிக்கை ஒன்று
முதன் முதலில் செல்லாத்தன்மையுடைய திருமணங்களை தடுப்பதற்காக இவ்வழக்கம் நான்காம் லாத்திரன் பொதுச்சங்கத்தின் ஆணையால் 1215ஆம் ஆண்டு வழக்கில் வந்தது. அதுவரை வெகு சில இடங்களிலேயே இப்பழக்கம் இருந்தது. கத்தோலிக்க திருச்சபையில் மரபுப்படி வாசக வேடையிலிருந்து திருமண ஓலை அறிவிக்கப்படும். 1983க்கு முன்னர் மணமக்கள் இருவரின் தாய் பங்குகளிலும் தொடர்ந்து மூன்று ஞாயிற்றுக்கிழமைகளிலோ அல்லது கடன் திருநாட்களிலோ வாசிக்கப்படும். 1983க்கு பின்வந்த திருச்சபைசட்டத்தில் திருமண அறிக்கை குறித்த விதிமுறைகளை வகுக்க ஒரு நாட்டின் ஆயர் பேரவைக்கு அதிகாரம் அளிக்கப்பட்டது. உலகமயமாக்கலால் திருமணம் இடையூறுகளை விசாரிக்க திருமண அறிக்கை பயனளிக்காததால் கத்தோலிக்க திருச்சபை, 1983இல் இவ்விதியினை நீக்கியது. எனினும், இந்தியா உட்பட பல நாடுகளில் ஆயர் பேரவையின் கட்டாயச் சட்டமாக இது இயற்றப்பட்டுள்ளது.

### வழக்கங்கள்

மிகவும் நெருங்கிய உறவினரோடு பங்குத்தந்தையினை அனுகி மனமக்களின் பெற்றோர் தத்தம் பகுதியில் திருமண அறிக்கையினை பதிவு செய்வர். இப்பதிவில் திருமண செல்லும் தன்மையினை பாதிக்கும் எதுவும் இல்லை என உறுதிமொழி சான்றில் கையொப்பம் இடுவர். பின்னாட்களில் வரும் மூன்று ஞாயிற்றுக்கிழமைகளிலோ அல்லது கடன் திருநாட்களிலோ திருப்பலியின் போது வேதியரோ அல்லது பங்குகுருவோ இதனை அறிவிப்பர். இவ்வறிவிப்பு பின் வரும் வடிவில் இருக்கும்:

> *<பங்கு பெயர்>* பங்கினைச்சேர்ந்த *<மணமகனின் பெற்றோர் பெயர்>*இன் மகனாகிய *<மணமகன் பெயர்>*க்கும், *<பங்கு பெயர்>* பங்கினைச்சேர்ந்த *<மணமகளின் பெற்றோர் பெயர்>*இன் மகளாகிய *<மணமகள் பெயர்>*க்கும், திருமணம் ஒப்பந்தம் செய்யப்பட்டுள்ளது. இதில் ஏதேனும் தடையிருந்தால் பங்கு குருவுக்கு அறிவிப்பது ஒவ்வொருவரின் கடமையாகும்.
> 
> 
> 

இந்தியா உட்பட சில இடங்களில் மூன்றாம் கால் இரத்த உறவுமுறையில் (மாமன் மகள்) திருமணம் செய்யவது வழக்கில் உள்ளது. அத்தகைய திருமணத்திற்கு ஆயரின் அனுமதி தேவை. அத்தகைய அனுமதி பெற்றிருப்பின் பின் வரும் சொற்றொடர் சேர்க்கப்படும்: 

> மூன்றாம் கால் இரத்த உறவு அனுமதி பெற்றது.
> 
> 
>

மேற்கோள்கள்
-----------

1. ↑  "The Canons of the Fourth Lateran Council, 1215". 2012-03-12 அன்று பார்க்கப்பட்டது.
2. ↑  Waterworth, *The Canons and Decrees of the Sacred and Œcumenical Council of Trent*, London, 1848, p. 196
3. ↑  திருச்சபை சட்டம் 1067
**பெர்னேம்** (Pernem) **பெட்னே** எனவும் அழைக்கப்படும் இது இந்தியாவின் வடக்கு கோவாவிலுள்ள ஒரு நகரமும், நகராட்சி அமைப்புமாகும்.

நிலவியல்
--------

கோவாவின் பன்னிரண்டு துணை மாவட்டங்களில் பெர்னேமும் ஒன்றாகும். இதன் துணை மாவட்டத்தில் இருபது கிராம பஞ்சாயத்துகளும் ஒரு நகராட்சியும் உள்ளன. பெர்னேம் துணை மாவட்டம் வடக்கே சிந்துதுர்காவின் வெங்குர்லா மற்றும் சாவந்த்வாடி துணை மாவட்டங்கள், கிழக்கில் சிந்துதுர்காவின் தோடாமார்க் துணை மாவட்டம், தெற்கே பார்தெசு மற்றும் பிச்சோலிம் மற்றும் மேற்கில் அரபிக்கடல் ஆகியவற்றால் சூழப்பட்டுள்ளது.

அகர்வாடோ, அலோர்னா, அம்பெரெம், அரம்போல், கன்சர்வோர்னெம், காசுனெம், சாண்டல், சோப்தெம், கோர்காவோ, தர்கலிம், இப்ராம்பூர், மாண்ட்ரெம், மோர்ஜிம், மோபா, ஓசோரிம், பாலியம், பார்செம், பெட்னே, போரோஸ்கோடெம், கியூரிம் போன்றவை இப்பகுதியில் உள்ள கிராமங்கள் மற்றும் நகரங்களாகும்.

இந்த ஊர் சர்மேலில் உள்ள மௌலி கோயில் பகுதியிலும், மால்பேயில் உள்ள முல்விர் கோயில் பகுதியிலும் இரண்டு அருவிகளைக் கொண்டுள்ளது.

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி, இதன் நகராட்சி மன்றத்தில் 5,021 மக்கள் தொகை உள்ளது. அதில் 2,557 ஆண்களும், 2,464 பெண்களும் அடங்குவர். 0-6 வயதுடைய குழந்தைகள் 402, மொத்தத்தில் 8.01%. கோவா மாநில சராசரி 942 உடன் ஒப்பிடும்போது பெண் பாலின விகிதம் 964 ஆகும். கோவா மாநில சராசரி 942 உடன் ஒப்பிடும்போது குழந்தை பாலின விகிதம் 836 ஆகும். கல்வியறிவு விகிதம் 91.19% ஆகும். இது மாநில சராசரியான 88.70% ஐ விட அதிகமாகும். ஆண்களின் கல்வியறிவு 94.65% ஆகவும், பெண் கல்வியறிவு விகிதம் 87.64% ஆகவும் உள்ளது.

மதம்
----

### இக்ரேஜா டி சாவோ ஜோஸ்

1852 ஆம் ஆண்டில் போர்த்துகீசியர்கள் வெற்றிகரமாக நோவா கான்கிஸ்டடோர் பிரச்சாரத்திற்குப் பிறகு இங்கு ஒரு தேவாலயம் கட்டப்பட்டது. இது 1855 சனவரி 2 அன்று ஒரு கிளைப்பிரிவாக உயர்த்தப்பட்டது. புனித சூசையப்பர் தேவாலயம் 1864 இல் புனரமைக்கப்பட்டு 2002 இல் புதுப்பிக்கப்பட்டது. 11 சிறிய கிறிஸ்தவ சமூகங்களை உள்ளடக்கிய 5 துணைகிளைகளையும் இதுகொண்டுள்ளது. ,

### இந்துப் பண்டிகைகள்

தசரா இங்கு ஒரு பிரபலமான திருவிழாவாகும். திருவிழா 5 நாட்கள் நீடிக்கும், இது கோஜகிரி பூர்ணிமாவில் முடிகிறது. கோஜகிரி பூர்ணிமா நாளில் கோவாவின் மிகப்பெரிய விருந்து ஒன்று ஏற்பாடு செய்யப்படுகிறது. கோயில்களில் ஆதிஸ்தான் மங்கர், பகவதி, ராவல்நாத், சடேரி, குள்ளம், மௌலி, கௌதமேசுவர், நாராயணன், முல்விர், மாருதி மற்றும் சிறீ சோம்நாத் ஆகியவை தெய்வங்களின் சிலைகள் எழுப்பப்பட்டுள்ளது.

பொருளாதாரம்
-----------

துணை மாவட்டத்தில் பெரிய வருமான ஆதாரங்கள் எதுவும் இல்லை. துணை மாவட்டச் சந்தை பெரிதாக இல்லை. பெரும்பாலான மக்கள் வேலைவாய்ப்புக்காக மற்ற பகுதிகளை நம்பியிருக்கிறார்கள். பெட்னே சுமார் 200 சிறு நிறுவனங்களை வழங்குகிறது. வியாழக்கிழமை வாராந்திர சந்தை வட கோவாவில் இரண்டாவது பெரியது.

மேற்கோள்கள்
-----------

1. ↑  "Maps, Weather, and Airports for Pedne, India". *www.fallingrain.com*. 2019-07-09 அன்று பார்க்கப்பட்டது.
2. ↑
**லிம் லியான் கியோக்** (*Lim Lian Geok*, ஆகத்து 19, 1901 – டிசம்பர் 18, 1985) மலேசியாவைச் சேர்ந்த ஒரு சமூக நீதி செயல்பாட்டாளர். சமூக நீதிக்கும், இன ஒற்றுமைக்கும் போராடியவர். அவர் ஒரு சீனராக இருந்தாலும் சீன மொழியுடன் தமிழ் மொழியின் உரிமைகளுக்காகவும் குரல் கொடுத்தவர். சீன, தமிழ் மொழிப் பள்ளிகளை மலேசியா அரசாங்கம் பாரபட்சம் இல்லாமல் சமமாக நடத்த வேண்டும் என்று போராட்டம் நடத்தியவர்.

சீன, தமிழ் மொழிகள் அதிகாரப் பூர்வமான மொழிகளாக அறிவிக்கப்பட வேண்டும் என்று உண்ணாவிரதம் இருந்தவர். 1961 ஆம் ஆண்டு அவருடைய குடியுரிமை பறிக்கப்பட்டது. லிம் லியான் கியோக், தான் வாழ்ந்த மலேசிய நாட்டிலேயே நாடற்றவராக இறந்து போனார்.

லிம் லியான் கியோக் இறந்து ஐம்பது ஆண்டுகளுக்குப் பிறகு, 2011 ஆம் ஆண்டில் மலேசியாவில் உள்ள சீனர்களும், தமிழர்களும் அவருக்கு 'இறப்பிற்குப் பின் குடியுரிமை' வழங்கிச் சிறப்பிக்கப்பட வேண்டும் எனறு உணர்ச்சிக் குரல்களை உயர்த்தி வருகின்றனர். அது தொடர்பாக, மலேசியப் பேரரசரிடம் மகஜர்கள் வழங்கப் பட்டுள்ளன..

வரலாறு
------

லிம் லியான் கியோக் 1901-ல் சீனாவில் பிறந்தவர். தன் முயற்சியால் கல்வி கற்ற பின்னர், 1930-களில் மலாயாவிற்கு வந்தார். ஆசிரியர் பணியில் ஆர்வமாகி, அந்தச் சேவையில் தன்னை முழுமையாக ஐக்கியப் படுத்திக் கொண்டார்.

மலேசியா, பிரித்தானியர்களிடம் இருந்து விடுதலை பெற்ற போது கல்வி சட்டங்கள் சீரமைக்கப் பட்டன. அந்தச் சீரமைப்புகள் சீன, தமிழ் தாய் மொழிகளுக்குப் பாதகமாக இருந்தன. கோலாலம்பூர் ஆசிரியர் சங்கத்துடன் தாய்மொழிக் கல்விக்கான உரிமைகளைப் பற்றி பேசினார்.

### குடியுரிமை தடை

பின்னர், 1955-இல் சீன, இந்திய இனங்களின் உரிமைகள் குறித்து பிரதமர் துங்குவுடன் நடந்த ‘மலாக்கா பேச்சில்’ சீனர் அமைப்புகளுக்குத் தலைமை தாங்கியவர் அவர்.

பிறகு, 1956 ரசாக் திட்டத்தின் போதும், 1961 ஆம் ஆண்டு ரஹ்மான் திட்டம் அமல் படுத்தப்பட்ட போது தாய் மொழிகளின் கல்விக்கு நேர்ந்த பின்னடைவுகளைச் சரி செய்யச் சொல்லி அரசைத் தொடர்ந்து வலியுறுத்தினார். இதன் காரணமாக அவரது குடியுரிமையை அன்றைய பிரித்தானிய அரசு தடை செய்தது.

### நாடு இல்லாதவராக வாழ்ந்தார்

இத்தனைக்கும் லிம் மலாயா நாட்டில் சீன இனம் மற்ற இனங்களோடு இணைந்து ஒற்றுமையாக வாழ வேண்டுமென விரும்பியவர். அவரது எதிர்ப்புகளைக் கூட சாத்வீகமான முறையில் முன் வைத்தவர் அவர்.

1961-இல் குடியுரிமையும் பணியுரிமமும் பறிக்கப்பட்ட பிறகு பலர் உதவ முன்வந்தனர். ஆனால், அவர் கோலாலம்பூரில் இருந்த சீனர் தனியார்ப் பள்ளிகளில் ஆசிரியர் வேலை செய்தார். மிக எளிமையாக வாழ்ந்தார். 1985-இல் அவர் இறக்கும் வரை நாடற்றவராகவே வாழ்ந்தார்.

பொது
----

மலேசியாவில் இதுவரை நடந்த இறுதி ஊர்வலங்களில் லிம் லியான் கியோக்கிற்குத் தான் ஆகப் பெரிய ஊர்வலம் நடைபெற்று உள்ளது. ’மலேசியச் சீனர்களின் ஆத்மா’ என்று சீனப்பள்ளி ஆசிரியர்கள் புகழாரம் செய்கின்றனர். அவருடைய சமாதிக்கு பூ வளையங்களைச் சார்த்தி விட்டுச் செல்கின்றனர்.

ஆனால், எந்த ஒரு தனி மனிதரின் போராட்டத்தினால், தமிழ் சீன மொழிப் பள்ளிகள் உயிர் பெற்று உலா வருகின்றனவோ, அதே அந்தத் தமிழ்ப்பள்ளிகளில் ஆசிரியர்களாக பவனி வரும் இப்போதைய இளம் தமிழர்கள், லிம் லியான் கியோக்கைப் பற்றி தெரிந்து கொள்ள ஆர்வம் இல்லாமல் இருக்கின்றனர் என்பது வேதனையான செய்தி.

அதைவிட அவரைப் பற்றி தெரிந்து கொள்வதில் மலேசியத் தமிழர்கள் அக்கறை காட்டுவது இல்லை என்று சொன்னால், அதைவிட வேறு எந்தச் சொற்களும் மிகச் சரியாக அமையா.
1907 ஆம் ஆண்டு ஆசுடன்
**பெர்னார்டு கிராக்ரோஃப்ட் ஆசுடன்** *(Bernard Cracroft Aston)* நியூசிலாந்து நாட்டைச் சேர்ந்த ஒரு விவசாய வேதியியலாளர் மற்றும் தாவரவியலாளர் ஆவார்.  1871 ஆம் ஆண்டு ஆகத்து மாதம் 9 ஆம் நாள் இங்கிலாந்தின் கெண்ட் நகரிலுள்ள பெக்கன்காமில் பிறந்தார். 1907 ஆம் ஆண்டு நியூசிலாந்தில் உருவாக்கப்பட்ட துணை அண்டார்டிக் தீவுகள் அறிவியல் பயணக்குழுவில் இவரும் ஓர் உறுப்பினராக இருந்தார். விவசாயம் மற்றும் தாவரவியல் துறைகளில் அசுடனின் சேவைகளைப் பாராட்டி 1949 ஆம் ஆண்டு புத்தாண்டு அறிவிப்பில் பிரித்தானியப் பேரரசின் ஆணைக்குழுவின் உயர் தளபதியாக நியமிக்கப்பட்டார். 1951 ஆம் ஆண்டு மே மாதம் ஆசுடன் மறைந்தார்.

மேற்கோள்கள்
-----------

1. ↑  Grimmett, R. E. R. (1949). "Bernard Cracroft Ashton: First New Zealand Official Agricultural Chemist". *New Zealand Journal of Animal Science and Production* **1949**: 10-23. .
2. ↑  Bailey, R. W. "Bernard Cracroft Aston". *Dictionary of New Zealand Biography*. Ministry for Culture and Heritage. 23 April 2017 அன்று பார்க்கப்பட்டது.
3. ↑  "No. 38494". *இலண்டன் கசெட்* (Supplement). 31 December 1948. p. 34.
**பெர்னார்டு குய்ரினசு பீட்ரசு யோசப் டி விட்டு** (*Bernard Quirinus Petrus Joseph de Wit*) நெதர்லாந்து நாட்டைச் சேர்ந்த ஒரு கோட்பாட்டு இயற்பியலாளராவார். 1945 ஆம் ஆண்டு பெர்கன் ஆப் சூம் என்ற நகரத்தில் இவர் பிறந்தார். மீஈர்ப்புத்திறன் மற்றும் துகள் இயற்பியல் பிரிவுகளில் பெர்னார்டு நிபுணத்துவம் பெற்றவராவார். 

நெதர்லாந்தின் உட்ரெக்ட்டு பல்கலைக்கழகத்தில் பெர்னார்டு கோட்பாட்டு இயற்பியலைக் கற்றார். இதே பல்கலைக்கழகத்தில் நோபல் பரிசு வெற்றியாளரான மார்ட்டினசு வெல்ட்மேன் மேற்பார்வையில் 1973 ஆம் ஆண்டு முனைவர் பட்டம் பெற்றார். முனைவர் பட்டமேற்படிப்புக்குப் பின்னர் பெர்னார்டு சுடோனி புரூக்கு பல்கலைக்கழகம், உட்ரெக்ட்டு பல்கலைக்கழகம், இலெய்தன் பல்கலைக்கழகம் ஆகியவற்றில் சில காலம் பணிபுரிந்த பிறகு 1978 ஆம் ஆண்டில் தேசிய அணு மற்றும் உயர் ஆற்றல் இயற்பியலுக்கான நிறுவனத்தில் ஓர் ஊழியராகச் சேர்ந்தார். அங்கு 1981 ஆம் ஆண்டு பல்கலைக்கழக கோட்பாடுக் குழுவின் தலைவரானார். 1984 ஆம் ஆண்டு பெர்னார்டு உட்ரெக்ட்டு பல்கலைக்கழகத்தில் தத்துவார்த்த இயற்பியல் பேராசிரியரானார், அப்போது முதல் தனது வாழ்நாள் முழுவதும் இங்கேயே தொடர்ந்து பணியாற்றினார். இக்காலத்தில் பல முறை ஐரோப்பிய அணு ஆராய்ச்சி நிறுவனத்தில் கோட்பாட்டுப் பிரிவுக்கு ஒரு வருகை தரும் விஞ்ஞானியாக ஆய்வுகளில் ஈடுபட்டார்.  அதிகாரப்புர்வமாக பெர்னார்டு 2010 ஆம் ஆண்டு பணியிலிருந்து ஓய்வு பெற்றார் என்றாலும் தொடர்ந்து ஆராய்ச்சிகளில் ஈடுபட்டுக் கொண்டிருந்தார்.

மேற்கோள்கள்
-----------

1. ↑  
"Bernard de Wit's papers authored during sabbatical periods at CERN". *INSPIRE HEP*. CERN. 2019-10-17 அன்று பார்க்கப்பட்டது.

புற இணைப்புகள்
--------------

* Bernard de Wit's homepage
**திருமணஞ்சேரி** (Thirumanancheri) (திரு மணம் சேரி) என்பது தமிழ்நாட்டில் மயிலாடுதுறை மாவட்டத்தில் காவிரி ஆற்றின் அருகே அமைந்துள்ள ஒரு கிராமமாகும். இக்கிராமத்தின் பெயர் சிவன் கடவுளிடமிருந்து வந்தது. திருமணம் என்றால் திருமணம்; சேரி என்பது கிராமம் அல்லது குக்கிராமத்தைக் குறிக்கிறது. சிவன் இந்த இடத்தில் பார்வதியை மணந்தார். எனவே இந்த கிராமம் திருமணஞ்சேரி என்று அழைக்கப்படுகிறது.

இங்குள்ள ஸ்ரீகல்யாணசுந்தரேஸ்வரர் கோயில் இந்துக்கள் ஆன்மீக சுற்றுலாவிற்காக வரும் பிரபலமான இடங்களுள் ஒன்றாகும். இது 275 பாடல் பெற்ற தேவாரத் திருத்தலங்களில் ஒன்றாகும். ஆரம்ப இடைக்கால *தேவாரப்* பாடல்களில் தமிழ் சைவ நாயனமார்களான திருஞானசம்பந்தர் மற்றும் திருநாவுக்கரசர் ஆகியோரால் பாடப்பட்ட சிவ ஸ்தலங்கள் ஒன்றாகும். இந்த கோயிலின் மற்றொரு பெயர் உத்வகநாதர் கோயில் என்பதாகும்.

இந்த ஊரின் அருகே அமைந்த மற்றொரு பிரபலமான கோயில் எதிர்கோல்பாடி கோயில் என்பதாகும். மணமகனான சிவனை அவரது மாமனார் பாரத முனியால் வரவேற்கப்பட்ட இடம், எதிர்கோல்பாடி.

எப்படி அடைவது
-------------

திருமணஞ்சேரி குத்தாலத்திற்கு அருகிலுள்ள மயிலாடுதுறை வட்டத்தில் அமைந்துள்ளது. இது கும்பகோணம் மற்றும் மயிலாடுதுறையினை இணைக்கும் நெடுஞ்சாலையில் உள்ளது. அருகிலுள்ள ரயில் நிலையம் மயிலாடுதுறை சந்திப்பு மற்றும் குத்தாலம். புதுச்சேரி, கடலூர், சிதம்பரம், வழியாக மயிலாடுதுறையினை சென்னையுடன் இணைக்கும் பேருந்துகள் இவ்வழியே செல்கின்றது. பாதை எண். 5 நகரப்பேருந்து மயிலாடுதுறையிலிருந்து திருமணஞ்சேரி செல்கிறது.

இதனையும் காண்க
--------------

* திருமணஞ்சேரி உத்வாகநாதர் கோயில்
* மேலைத் திருமணஞ்சேரி ஐராவதேஸ்வரர் கோயில்

மேற்கோள்கள்
-----------

1. ↑
2. ↑  "About the temple".

வெளி இணைப்புகள்
---------------

* thirumanancheri.info
**இலமாகான்** (Lamakaan) இந்தியாவின் ஐதராபாத்தில் உள்ள பஞ்சாரா மலையில் உள்ள ஒரு திறந்தவெளி பண்பாட்டு நிறுவனம் ஆகும்.  இலாப நோக்கற்ற இவ்வமைப்பு கலை, இலக்கியம், நாடகம், இசை மற்றும் விவாதங்கள் போன்ற நிகழ்வுகளுக்கு இடத்தை வழங்குகிறது.

வரலாறு
------

இலமாகான் மார்ச் 2010 ஆம் ஆண்டு மார்ச்சு மாதத்தில் நிகழ்வுகளை நடத்தத் தொடங்கியது. இது அசுகர் ஃபர்கான், ஊமேரா அகமது, பிசூ மேத்யூ மற்றும் எலாகே இப்டூலா ஆகியோரால் நிறுவப்பட்டது.

மையம்
-----

பெச்சா குச்சா, வர்சி பிரதர்சு, விட்டல் ராவ், அதீக் ஊசைன் கான் போன்ற பிரபல கலைஞர்களின் இசை நிகழ்ச்சிகளை இலமாகான் நடத்துகிறது. புத்தக வெளியீடுகள், நாடகங்கள் மற்றும் கருத்தரங்குகள் இங்கு நடைபெறுகின்றன. விக்கிப்பீடியா சந்திப்புகள் போன்ற நிகழ்வுகளும் இங்கு நடைபெறுகின்றன. சமகாரா, சூத்ரதர், மான்ச் அரங்கம், நிசும்பிதா, ஏவம், சூதர்கா, தாகேர் அலி பெய்க் தயாரிப்புகள்  மற்றும் பலவற்றை உள்ளடக்கிய நாடகக் குழுக்கள் இலமாகானில் நாடகங்கள் நிகழ்த்தியுள்ளன.

மூடல் அச்சுறுத்தல்
------------------

2015 ஆம் ஆண்டு டிசம்பர் 23 ஆம் தேதியன்று சுற்றுப்புற குடியிருப்பாளர்களுக்கும் பொதுமக்களுக்கும் இடையூறு ஏற்படுத்துவதாகக் காரணம் காட்டி, மூன்று நாட்களில் மூடுவதற்கு பெருநகர ஐதராபாத்து மாநகராட்சியால் இலமாகானுக்கு அறிக்கை அனுப்பப்பட்டது. அறிக்கைக்குப் பிறகு இலமாகான் அமைப்பு குடிமைப் பிரிவுக்கு திருப்தி அளிக்கவில்லை என்று பதிலளிக்கப்பட்டது. அதற்கு குடிமை அமைப்பு டிசம்பர் 23 அன்று மூடல் அறிவிப்பை வெளியிட்டது. பெருநகர ஐதராபாத்து மாநகராட்சியின் துணை ஆணையரை (வட்டம் 10) தொடர்பு கொண்ட பி. மகேந்தர், ஒவ்வொரு ஞாயிற்றுக்கிழமையும் இந்தப் பாதையில் போக்குவரத்துப் பிரச்னைகள் இருப்பதாகத் தெரிவித்தார். வளாகத்தில் பெண்கள் புகைபிடிப்பது ஒரு குறிப்பிட்ட புகார் பற்றியதாகும். 

விரைவில் அறிவிப்பு திரும்பப் பெறப்பட்டது. இலமாகானை மூடுவதற்கு எதிர்ப்புத் தெரிவித்த மக்கள் எண்ணிக்கையில் ஏற்பட்ட சலசலப்பு மற்றும் அறிவிப்பை திரும்பப் பெறக் கோரி நிகழ்நேர மனுதாரர் தளத்தில் சுமார் 3,000 பேர் கையெழுத்திட்டனர். தகவல் தொழிற்துறை அமைச்சர் கே.டி.ராமராவ் இச்சிக்கலின் கவனத்தை ஈர்த்தார். பெருநகர ஐதராபாத்து மாநகராட்சியின் துணை ஆணையர் பி.மகேந்தர் அந்த இடத்தின் உரிமையாளரிடம் பேசியதை அடுத்து பிரச்னைக்கு தீர்வு காணப்பட்டது. இந்த அறிவிப்பில் தொந்தரவுக்கான காரணம் என்ன என்று குறிப்பிடப்படவில்லை, மாறாக உரிமம் இல்லாமல் இயங்கும் இடம் குறித்து பேசப்பட்டது. சலகம் வெங்கலராவ் பூங்காவின் வாகன நிறுத்துமிடம் நான்கு சக்கர வாகனங்கள் நிறுத்துவதற்கு பயன்படுத்தலாம் என முடிவு செய்யப்பட்டது.

மேற்கோள்கள்
-----------

1. ↑  "Space that inspires". The Hindu. 2010-05-25. 2016-12-01 அன்று பார்க்கப்பட்டது.
2. ↑  "Where myth meets reality - Hyderabad". The Hindu. 2010-09-07. 2016-12-01 அன்று பார்க்கப்பட்டது.
3. ↑  "A home for progressive art: How 'Lamakaan' became one of Hyderabad's iconic cultural spaces".
4. ↑  jha, neha (2014-06-30). "Director Taher Ali is a hit man". *Deccan Chronicle* (ஆங்கிலம்). 2019-04-04 அன்று பார்க்கப்பட்டது.
5. ↑  Hyderabad. "Lamakaan, Banjara Hills, Hyderabad | NGOs in Banjara Hills, Hyderabad". Buzzintown. 21 July 2012 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
6. ↑  "Lamakaan faces closure threat" (in en-IN). *The Hindu*. 2015-12-29. பன்னாட்டுத் தர தொடர் எண்:0971-751X. .
7. ↑  "Lamakaan Closure Notice Withdrawn". *The New Indian Express*. 1 January 2016.. பார்த்த நாள்: 26 January 2019.

புற இணைப்புகள்
--------------

* அலுவல்முறை தளம்
**தர்மா குமார்** (மார்ச்சு 1928–19,அக்டோபர் 2001) ஓர் பொருளியல் வரலாற்றாசிரியர், பேராசிரியர், நூலாசிரியர் ஆவார்.

இளமைக்காலமும் கல்வியும்
-----------------------

தர்மா தமிழ்நாட்டைச் சேர்ந்த வெங்கடராமன் என்பவரின் மகள் ஆவார். லாகூரிலும், மும்பையிலும் இவருடைய இளமைக் காலம் கழிந்தது. 
பொருளியல் இளங்கலைப் படிப்பை மும்பை எல்பின்ட்சுடோன் கல்லூரியிலும், பொருளியல் முதுகலையைக் கேம்பிரிச்சிலும் முடித்தார்.

பணிகள்
------

1948 ஆம் ஆண்டில் இந்தியா திரும்பியதும் ரிசர்வ் வங்கியில் பணியில் சேர்ந்தார். 
1951 இல் லோவ்ராஜ் குமார் என்பவரைக் காதலித்துத் திருமணம் செய்து கொண்டார். இவர்களுக்கு ராதா குமார் என்ற மகள் உண்டு. 
உலக விவகாரங்களுக்கான இந்தியக் கவுன்சிலில் சில காலம் வேலை செய்தார். பின்னர் 1966 ஆம் ஆண்டில் தில்லி பொருளியல் பள்ளியில் பேராசிரியராகச் சேர்ந்தார். ஒய்வு பெறும் வரை அங்குப் பணியாற்றினார்,.

எழுத்துப் பணிகள்
----------------

தென்னிந்தியாவில் நிலமும் சாதியும் என்ற பெயரில் நூல் எழுதி வெளியிட்டார். இந்த நூலுக்கு எல்லென் மெக்கார்தர் பரிசு கிடைத்தது. 
இந்தியப் பொருளாதார சமூக வரலாறு ரிவியூ என்னும் இதழுக்குப் பதிப்பாசிரியராக இருந்தார்.
தனிமனித உரிமைகள், சமயச் சார்பின்மை, சனநாயக உரிமைகள் ஆகியவற்றில் ஈடுபாட்டுடன் இருந்தார்.
பொருளியல், சமூகவியல், ஆகிய இரண்டையும் உள்ளடக்கி இவருடைய ஆய்வுகள் விளங்கின.
இந்தியா மற்றும் அயல் நாடுகளின் பல்கலைக் கழகங்களின் கருத்தரங்குகளில் உரையாற்றினார்.

மேற்கோள்
--------

1. ↑

மேலும் பார்க்க
--------------

 பரணிடப்பட்டது 2002-08-25 at the வந்தவழி இயந்திரம்
**கோட்டா இராச்சியம்** அல்லது **கோட்டா சமஸ்தானம்** (**Kota State**) பிரித்தானிய இந்தியாவின் ஆட்சிக்குட்பட்ட 565 சுதேச சமஸ்தானங்களில் இதுவும் ஒன்றாகும். இந்த சமஸ்தானம் இராஜபுதனம் முகமையில் இருந்த 24 சுதேச சமஸ்தானங்களில் இதுவும் ஒன்றாகும். தற்கால இராஜஸ்தான் மாநிலத்தின் தென்கிழக்கில் அமைந்த இந்த இராச்சியத்தின் தலைநகரமாக கோட்டா நகரம் இருந்தது. தற்போது இது கோட்ட்டா மாவட்டத்தின் பகுதியாக உள்ளது.

வரலாறு
------

1579 முதல் 1818 வரை தன்னாட்சியுடன் முடியாட்சியாக கோட்டா இராச்சியம் இருந்தது. பின்னர் பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் கீழ் கோட்டா இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. 
15 ஆகஸ்டு 1947 அன்று இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று கோட்டா சமஸ்தானம் இந்தியாவுடன் இணைக்கப்பட்டது.  1956-ஆண்டின் மாநில மறுசீரமைப்புச் சட்டத்தின் கீழ், கோட்டா சமஸ்தானம், தற்கால இராஜஸ்தான் மாநிலத்தின் கோட்டா மாவட்டமாக உள்ளது.

இவற்றையும் பார்க்க
------------------

* கோட்டா மாவட்டம்
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
* சுதேச சமஸ்தானங்களின் இணைப்பு ஒப்பந்தம்

மேற்கோள்கள்
-----------

1. ↑    "Kotah". *பிரித்தானிக்கா கலைக்களஞ்சியம்* (11th) **15**. (1911). Cambridge University Press.
2. ↑  [WorldStatesmen - India Princely States K-Z
3. ↑
4. ↑
5. ↑  Princely States of India
**நாட்டாமை** என்பது தமிழ்நாட்டில் ஒரு சிற்றூரின் நிர்வாகத் தலைவரைக் குறிக்கிறது. சில பகுதிகளில் *நாட்டாமை* என்றும் *மணியம்* என்றும் அழைக்கப்பட்டது. கிராமங்களில் நிர்வாகத்தில் அதிகாரமுள்ள இந்த நாட்டமைக்காரர் மற்றும் மணியக்காரர் பதவிகள் பொதுவாகப் பரம்பரை பரம்பரையாக அனுபவிக்கப்பட்டன. கிராமங்களில் நடக்கும் சண்டை சச்சரவு, பிரச்சனைகளைத் தீர்த்து வைப்பது, நீர்நிலைகளைக் கண்காணித்தல், வளர்ச்சித் திட்டங்கள் வகுப்பது மற்றும் ஊர்த் திருவிழாக்களை நடத்தல் போன்று அப்பகுதியை ஆளும் பணிகள் நாட்டாமைக்குரியதாகும். திருமலை நாயக்கர் ஆட்சி காலத்தில் நாட்டாமை முறை பின்பற்றப்பட்டது.

இந்தியா விடுதலை அடைந்த பின்னர் படிப்படியாக நாட்டாமையின் அதிகாரங்கள் வலுவிழந்து, மக்களாட்சி முறையில் தேர்வு செய்யப்படும் ஊராட்சி மன்றம் மூலம் கிராமங்களில் நிர்வாகம் நடைபெறுகின்றது. தற்போதும் சில இடங்களில் நாட்டாமையின் அதிகார வரம்பு சுருக்கப்பட்டு, சில கிராமங்களில் சாதிரீதியான குழுக்களுக்கு மட்டும் தலைவராக இருக்கிறார்கள்.

மேற்கோள்கள்
-----------

1. 1 2  JEGADEESAN, MUNIANDI. *Deterioration of the Informal Tank Institution in Tamil Nadu:*. Southeast Asian Studies.. பார்த்த நாள்: 28 March 2021.
2. ↑  "Ancient engineering marvels of Tamil Nadu". *indiawaterportal*. 25 பிப்ரவரி 2021 அன்று மூலம் பரணிடப்பட்டது. 28 March 2021 அன்று பார்க்கப்பட்டது.
3. ↑   *திருமலை நாயக்கர் செப்பேடுகள்*. தமிழ்நாடு அரசு தொல்பொருள் ஆய்வுத்துறை. பக். 10.. பார்த்த நாள்: 28 March 2021.
**சவுல்** (*Saul*; ((lang-he|שָׁאוּל}}; அரபு மொழி: طالوت‎; கிரேக்க மொழி: Σαούλ; இலத்தீன்: *Saul*) (ஏறக்குறைய கி.மு 1079 – 1007) என்பவர் ஒன்றிணைந்த இசுரவேல் அரசின் முதலாவது அரசன் ஆவார். இவர் இறைவாக்கினர் சாமுவேலினால் அரசனாக நியமிக்கப்பட்டு, கீபாவிலிருந்து அரசாட்சி செய்தார். கில்போ மலையில் நடைபெற்ற போரில் பிலிஸ்தியர்களிடம் பிடிபடுவதைத் தவிர்க்க வாள் மீது வீழ்ந்து தற்கொலை செய்து கொண்டார். இப்போரில் அவருடைய மூன்று மகன்களும் கொல்லப்பட்டனர். இவரைத் தொடர்ந்து அவரின் மகன் இசபோத் மற்றும் அவருடைய மருமகன் தாவீது ஆகியோர் ஆட்சி செய்தனர். சவுலின் வாழ்வு, ஆட்சி பற்றிய விபரங்கள் சாமுவேல் நூலில் காணப்படுகின்றது.

இதனையும் காண்க
--------------

* பவுல் (திருத்தூதர்)

மேற்கோள்கள்
-----------

1. ↑  "Kingdom of Israel". 2018-11-06 அன்று மூலம் பரணிடப்பட்டது. 2018-11-10 அன்று பார்க்கப்பட்டது.

|  |
| --- |
| சவுல் அரசர்**பெஞ்சமின் குலம்** |
| **புதிய பட்டம்**நீதித்தலைவர்களுக்கு மாற்றாக சாமுவேலால்அரசராக அருட்பொழிவு செய்யப்பட்டார் | **இசுரயேல் மற்றும் யூதாவின்ஒன்றிணைந்த முடியாட்சியின் அரசர்**  1047 BC – 1007 BC  | பின்னர்**Ish-bosheth, தாவீது அரசர்** |
**பெண்மையாக்கம்** (*Feminization*) என்பது உயிரியல் மற்றும் மருத்துவத்தில் ஓர் ஆணிடம் பெண்ணுக்கு உரித்தான பெண்மைப் பண்பியல்புகள் துணைப் பண்புகளாக வளர்ந்திருத்தலைக் குறிக்கிறது. ஒரு சாதாரண வளர்ச்சி செயல்முறையை பிரதிநிதித்துவப்படுத்தி பாலின வேறுபாட்டிற்கும் இது பங்களிக்கிறது. பெண்மயமாக்கல் சுற்றுச்சூழல் காரணிகளால் தூண்டப்படலாம். இந்த பெண்மையாக்க நிகழ்வு பல விலங்கு இனங்களிலும் காணப்படுகிறது.  திருநங்கை இயக்குநீர் சிகிச்சையைப் பொறுத்தவரை இப்பண்பு செயற்கையாக வேண்டுமென்றே தூண்டப்படுகிறது.

நோயியல் பெண்மையாக்கம்
---------------------

விலங்குகளில், ஓர் ஆணிடத்தில் அல்லது பொருத்தமற்ற வளர்ச்சி வயதில் பெண்மையாக்கம் ஏற்படும் போது அது பெரும்பாலும் மரபணு அல்லது நாளமில்லா சுரப்பித் தொகுதி அமைப்பில் பெறப்பட்ட கோளாறு காரணமாக நிகழ்கிறது. மனிதர்களில், அசாதாரண பெண்மையாக்க நிகழ்வின் பொதுவான வெளிப்பாடுகளில் ஒன்று ஆண்களுக்கு  இயல்புக்கு மாறாக மார்பகங்கள் பெரிதாக வளர்ச்சி அடைவதாகும். ஆண் மார்பக வீக்கம் எனப்படும் இது ஈசுட்ரோசன்கள் போன்ற பெண்மையாக்கும் இயக்குநீர்களின் உயர் சுரப்பின் விளைவாக ஏற்படும் மார்பகங்களின் பொருத்தமற்ற வளர்ச்சியாகும். ஆண்மைப் பண்பாக்க இயக்குநீரான ஆண்ட்ரோசன்கள் குறைபாடு அல்லது இச்சுரப்பில் உள்ள அடைப்பும் பெண்மையாக்கத்திற்கு பங்களிக்கும். சில சமயங்களில், ஆண்மைப்பண்பாக்க ஆண்ட்ரோசன்கள் அதிக அளவு சுரக்கப்பட்டாலும்  ஆண்ட்ரோசன்கள் புற திசுக்களில் உள்ள அரோமடேசு நொதியினால் ஈசுட்ரோசன்களாக மாற்றப்படுகின்றன. இதன் விளைவாக அதிகரித்த உடல் முடி, ஆழமான குரல், அதிகரித்த தசை அளவு போன்ற பண்புகள் மற்றும் பெண்மையாக்கும் விளைவுகள் போன்ற இரண்டு பண்புகளும் உருவாக்கலாம்.

பூச்சி இனங்களில், இப்பெண்மையாக்கம் பரம்பரை மூலம் பெறப்படும் அகக்கூட்டுயிரி இனப்பெருக்க-கையாளுதல் மூலம் ஏற்படலாம். இது அகக்கூட்டுயிரிகளின் பரம்பரையை ஊக்குவிக்கிறது. ஏனெனில் அகக்கூட்டுயிரிகளின் தாய் பூச்சிகளால்  அவற்றின் முட்டைகளுக்கு இப்பண்புகள் அனுப்பப்படுகின்றன.  எனவே, மொத்த எண்ணிக்கையில்  அகக்கூட்டுயிரி பாதிக்கப்பட்ட பெண் பூச்சிகல் அதிகமாக இருந்தால், அடுத்த தலைமுறைக்கு இவ்வகக் கூட்டுயிரிகள் அதிகமாக அனுப்பப்படுகின்றன

மேற்கோள்கள்
-----------

1. ↑  Fry, D.; Toone, C. (21 August 1981). "DDT-induced feminization of gull embryos". *Science* **213** (4510): 922–924. doi:10.1126/science.7256288. பப்மெட்:7256288. Bibcode: 1981Sci...213..922F. .
2. ↑  Gimeno, Sylvia; Gerritsen, Anton; Bowmer, Tim; Komen, Hans (November 1996). "Feminization of male carp". *Nature* **384** (6606): 221–222. doi:10.1038/384221a0. பப்மெட்:8918871. Bibcode: 1996Natur.384..221G.
3. ↑  Kageyama, D.; Nishimura, G.; Hoshizaki, S.; Ishikawa, Y. (June 2002). "Feminizing Wolbachia in an insect, Ostrinia furnacalis (Lepidoptera: Crambidae)". *Heredity* **88** (6): 444–449. doi:10.1038/sj.hdy.6800077. பப்மெட்:12180086. .
**தியாகராசர் பல்தொழில்நுட்பக் கல்லூரி, அழகப்பாநகர்** (*Thiagarajar Polytechnic College, Alagappanagar*) என்பது கேரள மாநிலம், திருச்சூர் மாவட்டத்தில் உள்ள அரசு உதவி பெறும் தொழிற்கல்வி நிறுவனம் ஆகும். சிறந்த கல்வியாளர் மற்றும் பரோபகாரர் அழகப்பச் செட்டியாரால் தொடங்கப்பட்டது இக்கல்லூரி. இவர் தமிழ்நாடு மற்றும் கேரளாவில் பல கல்வி நிறுவனங்களைத் தொடங்கியுள்ளார். இது 1956-ல் இந்தியாவின் முதல் பிரதமரான பண்டித ஜவகர்லால் நேருவால் அனுமதியளிக்கப்பட்டு இந்தியாவின் முதல் உதவி பெறும் பல்தொழில்நுட்ப நிறுவனமாகும். இந்நிறுவனம் இப்போது திருச்சூர் மறைமாவட்டத்தின் புரவலர் திட்டத்தின் கீழ் உள்ளது. இது கேரள அரசின் தொழில்நுட்பக் கல்வித் துறையின் கீழ் செயல்படுகிறது.

கல்லூரியின் வரலாறு
------------------

 கல்லூரி நுழைவு வாயில்
தியாகராசர் பல்தொழில்நுட்பக் கல்லூரி 1956-ல் 30 மாணவர்களுடன் குடிமைப் பொறியியல் பட்டயப் படிப்புடன் தொடங்கப்பட்டது. 1961-ல் கே. தியாகராஜன் செட்டியார் இந்நிறுவனப் பொறுப்பினை ஏற்று கே. மேனன் என்பவரை முதல்வராக நியமித்தார். இவரைத் தொடர்ந்து 1971-ல் என். பாவேந்திரநாதன் முதல்வராகப் பொறுப்பேற்றார். 1980-81ஆம் ஆண்டில் இந்நிறுவனம் திருச்சூர் மறைமாவட்டத்தின் கீழ் எடுக்கப்பட்டது. முதல்வராக ரு. பிரான்சிசு சி ஜோசபும் நிர்வாகத் தலைவராக அருட்தந்தை ஜோசப் காக்கச்சேரியும் பொறுப்பேற்றனர். எம். டி. தேவயானி 1996-1999ல் முதல்வராக இருந்தார். அரசு குழுத்தலைவராக அருட்தந்தை லாரன்ஸ் ஒல்லங்கல் பணியாற்றினார். 2000 ஆம் ஆண்டில் முதல்வராக கே. கே. சகாதேவன் பொறுப்பேற்றார். 2004 முதல் அன்னா டெர்ஜி முதல்வராகப் பொறுப்பேற்றார். 2016-ல் இக்கல்லூரியின் 60 ஆண்டு விழா கொண்டாடப்பட்டது. இதனை ஈ. சிறீதரன் துவக்கிவைத்தார்.

படிப்புகள்
----------

### முழு நேர படிப்புகள் (காலம் 3 ஆண்டுகள்)

* இயந்திரப் பொறியியல்
* மின்பொறியியல்
* பொதுப் பொறியியல்

### குறுகிய கால படிப்புகள் (காலம் 6 மாதங்கள்)

* கணினி

மேற்கோள்கள்
-----------

1. ↑  "Educational Institutions managed". Archdiocese of Trichur.
2. ↑  "LIST OF POLYTECHNIC COLLEGES AND COURSES (In District Wise)". Board of Technical Education, Kerala.
3. ↑  "Inaguration of 60 years celebration". www.mathrubhumi.com.

வெளி இணைப்புகள்
---------------

* அதிகாரப்பூர்வ கல்லூரி இணையதளம்
* விக்கிமேபியா கல்லூரி
**தியாடர் வில்லியம் சுலட்ஸ் (Theodore William "Ted" Schultz)** (30 ஏப்ரல் 1902 - 26 பிப்ரவரி 1998) என்பவர் ஒரு அமெரிக்க பொருளியலாளர், நோபல் பரிசு பெற்றவர் மற்றும் சிகாகோ பொருளியல் பள்ளியின் பேராசிரியர், பொருளியல் கோட்பாடுகளை வகுத்து அதை புகழ் பெறச் செய்தவர் என்று பன்முகங்களை கொண்டவர். 1979 ஆம் ஆண்டு பொருளாதாரத்திற்கான நோபல் பரிசு பெற்றப் பிறகு இவர் அமெரிக்காவில் தேசிய அளவில் அறியப்பட்டார்.

ஆரம்பகால வாழ்க்கை
-----------------

தியாடர் சுலட்ஸ் 30 ஏப்ரல் 1902 ஆம் தேதி அன்று பத்து மைல்கள் தொலைவில், வடமேற்கு பாட்ஜர், தெற்கு டகோட்டாவில் ஒரு 500 ஏக்கர் பரப்பளவு கொண்ட ஒரு பெரிய பண்னையில் பிறந்தார். சுலட்ஸ் எட்டாவது படிக்கும்போது அவரது தந்தை ஹென்றி இவரை கிங்ஸ்பெரி கவுண்டி பள்ளியில் இருந்து நிறுத்த முடிவு செய்தார். ஏனெனில் தனது மூத்த மகனான சுலட்ஸ் மேற்கொண்டு உயர் கல்வி பயின்றால் தனது பண்னை வேலைகளை செய்ய விரும்ப மாட்டார் என்று நினைத்தார். இதன் காரணமாக சுலட்ஸ் முறையான ஒரு உயர் நிலை கல்விப் பெறவில்லை. சுலட்ஸ் பின்னர் தெற்கு டகோட்டாவில் உள்ள ஒரு வேளாண்மை பள்ளியில் மூன்று ஆண்டு படிப்பில் சேர்ந்து படித்தார். இந்தப் பள்ளி, ஒரு வருடத்தில் குளிர்காலத்தில் நான்கு மாதங்கள் மட்டுமே நடைபெறும். இதன் பின்னர் இளங்கலை படித்தார். 1928 ஆம் ஆண்டில் வேளாண்மை மற்றும் பொருளாதாரத்தில் பட்டம் பெற்றார். 1959 ஆம் ஆண்டு கெளரவ முனைவர் பட்டம் பெற்றார். அவர் 1927 இல் பட்டம் பெற்றார், பின்னர் விஸ்கான்சின்-மேடிசன் பல்கலைக் கழகத்தில் 1930 ஆம் ஆண்டில் பெஞ்சமின் ஹெச். ஹிபர்ட்டின் கீழ் தனது வேளாண் பொருளியல் துறையில் முனைவர் பட்டம் பின்வரும் ஆராய்ச்சி கட்டுரைக்காகப் பெற்றார். அவரது கட்டுரையின் தலைப்பு "சீர்-பயிர் தானியங்களுக்கு இடையே உள்ள கட்டண விலை மற்றும் கட்டண விலை ஆய்வுகளின் சில கோட்பாட்டு அம்சங்களின் வளர்ச்சி."

மேற்கோள்கள்
-----------

1. ↑  Shaars, Marvin A. (1972). "The Story of The Department of Agricultural Economics: 1909–1972" (PDF). 2020-04-02 அன்று மூலம் (PDF) பரணிடப்பட்டது. 2009-09-17 அன்று பார்க்கப்பட்டது.
**எண்ணிம விநியோகம்** (Digital distribution) என்பது கேட்பொலி, காணொளி, மின்னூல், நிகழ்பட ஆட்டம் மற்றும் பிற மென்பொருள் போன்றவற்றை எண்ணிம ஊடகம் மூலம் வழங்குதல் அல்லது விநியோகித்தல் ஆகும். இது இணையம் போன்ற நிகழ்நிலை விநியோக ஊடகத்தில் விநியோகத்தை விவரிக்க இந்த சொல் பொதுவாக பயன்படுத்தப்படுகிறது. இதனால் காகிதம், இலக்கமுறைப் பல்திறவாற்றல் வட்டு மற்றும் காணொளி நாடாப்பேழை (வீடியோ கேசட்டுகள்) போன்ற உடல் விநியோக முறைகள் தவிர்க்கப்படுகின்றது.

நிகழ்நிலை விநியோகம் என்ற சொல் பொதுவாக தூணாகும் (புரீஸ்டாண்டிங்) தயாரிப்புகளுக்கு பயன்படுத்தப்படுகிறது; பிற தயாரிப்புகளுக்கான தரவிறக்கம் செய்யக்கூடிய துணை நிரல்கள் பொதுவாக தரவிறக்கம் செய்யக்கூடிய உள்ளடக்கம் என அழைக்கப்படுகின்றன. 21 ஆம் நூற்றாண்டில் வலைப்பின்னல் அலைவரிசை திறன்களின் முன்னேற்றம் அடைந்ததால் நிகழ்நிலை விநியோகம் முக்கியத்துவம் பெற்று அமேசான்.காம், நெற்ஃபிளிக்சு போன்ற முக்கிய ஊடக ஓடை தளங்கள் 2007 இல் தொடங்கப்பட்டது. நிகழ்நிலை விநியோகிக்கப்படும் புத்தகங்கள், திரைப்படங்கள், தொலைக்காட்சி நிகழ்ச்சி, இசை, மென்பொருள் மற்றும் நிகழ்பட ஆட்டம் போன்ற உள்ளடக்கம் ஓடை (ஸ்ட்ரீம்) செய்யப்படலாம் அல்லது பதிவிறக்கம் செய்யப்படலாம். ஓடை (ஸ்ட்ரீமிங்) என்பது ஒரு பயனரை நிரந்தரமாக சேமிக்க அனுமதிப்பதை விட பயனரின் கோரிக்கையின் பேரில் அல்லது "தேவைக்கேற்ப" உள்ளடக்கத்தைப் பதிவிறக்குவதும் பயன்படுத்துவதும் ஆகும்.

உள்ளடக்க விநியோக வலைப்பின்னல்கள் என அழைக்கப்படுவது சிறப்பு வலைப்பின்னல் அதிகம் கிடைக்கும் தன்மை மற்றும் உயர் செயல்திறன் இரண்டையும் உறுதி செய்வதன் மூலம் இணையத்தில் உள்ளடக்கத்தை விநியோகிக்க உதவுகின்றன.

மேலும் பார்க்க
--------------

* வலைவழிக் கொள்முதல்
* மின்னூல்
* இணைய வணிகம்
* திரைப்பட விநியோகம்
* திரைப்பட விநியோகஸ்தர்
* ஊடக ஓடை
* கோரிய நேரத்து ஒளிதம்

மேற்கோள்கள்
-----------

1. ↑  "Digital Distribution Law & Legal Definition". *Legal Definitions*. USLegal. 25 April 2012 அன்று பார்க்கப்பட்டது.
2. ↑  Helft, Miguel (2007-01-16). "Netflix to Deliver Movies to the PC" (in en-US). *The New York Times*. .
3. ↑  "What Is a CDN? How Does a CDN work?". *Cloudflare* (ஆங்கிலம்). 2019-06-01 அன்று பார்க்கப்பட்டது.

| * பா
* உ
* தொ
திரைப்படத் தயாரிப்பு |
| --- |
| வளர்ச்சி | 
* தயாரிப்பாளர்
* திரைக்கதை
	+ திரைப்படத் தழுவல்
* திரைப்பட ஆக்கச்செலவு
* பச்சை-விளக்கு

 |
| முன் தயாரிப்பு | 
* நடிகர்களின் தேர்வு
* உற்பத்தி வாரியம்
* தயாரிப்பு அட்டவணை
* படப்பிடிப்பு அட்டவணை

 |
| தயாரிப்பு | 
* திரைப்படக்குழு
* முதன்மை புகைப்படம்
	+ ஒளிப்பதிவு

 |
| தயாரிப்பிற்குப்பின் | 
* தொகுப்பு
* ஒலிச்சுவடு
* சிறப்புத் தோற்றம்

 |
| திரைப்பட விநியோகம் | 
* விநியோகஸ்தர்
* எண்ணிம விநியோகம்
* ஊடக ஓடை

 |
| தொடர்புடையது | 
* திரைப்படம்
* திரைப்படத்துறை

 |
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கடிகைமுத்துப் புலவர் தனிப்பாடல்கள்** |

**கடிகைமுத்துப் புலவர்** உமறுப் புலவர் பெருமானுக்கு ஆசிரியராக விளங்கியவர். தனிப்பாடல் திரட்டு நூலில் இவர் பாடியனவாக 246 பாடல்கள் உள்ளன. அவை மடக்கு, பின்முடுகு வெண்பா வெண்டுறை, முன்முடுகு வெண்பா, விருத்தம், கட்டளைக் கலிப்பா, கட்டளைக் கலித்துறை, கொச்சகம் முதலான யாப்பமைதிகளைக் கொண்டவை. இவை வெங்கடேசு ரெட்டன் (வெங்கடேசு ரெட்டமன்) என்பவன்மீது பாடப்பட்டவை. தலைவி ஒருத்தி வெங்கடேசு ரெட்டமன் மீது காதல் கொண்டு பாடுவதாகப் பாடல்கள் அமைந்துள்ளன.

இவரது பாடல் ஒன்று எடுத்துக்காட்டு
---------------------------------

மடியில் வைத்து முலை பிடித்து வலிய முத்தமிட முகத்தில்

வதனம் வைத்த மதன வித்தை வகை பிறக்க வவனுரைத்து
முடியுறைக்க நகமழுத்தி முதுகினிற் கைபட வணைத்து

முறுகி மெத்த விறுகி வெட்க முழுதும் விட்டு மெலவசைத்து
நெடிய புட்கள் குரலெழுப்பி நிலைதரித்த விழியிமைக்க

நினைவு மற்ற பரவசத்தி னிறைவெனக்கு வரமயக்கி
விடியு மட்டு மனுபவித்து வெங்கடேசு ரெட்டமன்

விரக தாபமது தணித்த வேளை நல்ல வேளையே

அடிக்குறிப்பு
-------------

1. ↑  தனிப்பாடல் திரட்டு பக்கம் 159 முதல் 196
Historic site in குண்டூர் மாவட்டம், இந்தியாவார்ப்புரு:SHORTDESC:Historic site in குண்டூர் மாவட்டம், இந்தியா
**தியான புத்தர் சிலை** (*Dhyana Buddha statue*) இந்தியாவின் ஆந்திரப் பிரதேச மாநிலத்தில் அமராவதியில் அமைந்துள்ளது. தியான புத்தர் சிலையானது சுமார் 125 அடி (38 மீட்டர்) உயரத்தில் அமைக்கப்பட்டுள்ளது. இச்சிலை கிருஷ்ணா நதி ஆற்றங்கரையில் சுமார் 4.5 ஏக்கர் நிலப்பரப்பில் அமைந்துள்ளது. இச்சிலையின் அருகில் புத்த மத சிறப்புகளை வெளிப்படுத்தும் பல சிற்பங்கள் உள்ளன.

வரலாறு
------

தியான புத்தர் சிலையில் மாசைத்யா கலை
அமராவதி மற்றும் அதனருகில் உள்ள தரணிக்கோட்டை ஆகியவற்றின் வரலாறானது கி. மு 5 ஆம் நூற்றாண்டிலிருந்து தொடங்குகிறது. இந்த இடம்நூ கி.மு. 3 ஆம் நூற்றாண்டிலிருந்து கி. பி. 3 ஆம் நூற்றாண்டு வரை ஆட்சி செய்த சாதவாகனர்களின் தலைநகரமாக இருந்துள்ளது. சாதவாகனர்கள் இந்து மதத்துடன் புத்த மதத்தையும் போற்றிப் பாதுகாத்து வந்துள்ளனர். அமராவதி நகரிலுள்ள மிக முக்கியமான வரலாற்று நினைவிடமாக அமராவதி பௌத்த தொல்லியல் களம் அமைந்துள்ளது. இந்த இடம் இந்திய தொல்லியல் ஆய்வி நிறுவனத்தால் பழைய அருங்காட்சியகத்தினரால் பாதுகாக்கப்பட்டு வந்தது. 

ஆந்திரப் பிரதேசத்தின் குண்டூர் மாவட்டத்தில் சமூக நலத் துறையின் துணை இயக்குநராகப் பணியாற்றிய ஆர். மல்லிகார்ஜுன ராவ் 2002 ஆம் ஆண்டு இத்திட்டத்தை உருவாக்கினார். மல்லிகார்ஜுன ராவ், கிமு 200 - கிபி 200 இல் இப்பகுதியில் செழித்து வளர்ந்த அமராவதி கலைப் பள்ளியின் மகத்துவத்தால் ஈர்க்கப்பட்டு, அதை மீண்டும் உருவாக்க விரும்பினார். குண்டூர் மாவட்ட நிர்வாகம் 4.5 ஏக்கர் நிலத்தை வழங்கியது மற்றும் கட்டுமானப் பணிகள் 2003-04 இல் தொடங்கியது. இத்திட்டத்திற்கான நிதிச்செலவினம் ஆந்திரப்பிரதேச மாநில அரசாங்கத்தின் குண்டூர் மாவட்ட நிர்வாகம், தலாய் லாமா, சுற்றுலாத்துறை, காலச்சக்ரா நோர்புலிங்கா அமைப்பு ஆகியவற்றாலும் மல்லிகார்ஜுன ராவால் தொடங்கப்பட்ட ஓவியங்கள் மற்றும் வாழ்த்து அட்டைகள் விற்பனையில் கிடைக்கும் நிதியாலும் மேற்கொள்ளப்பட்டது. சுற்றுலாத்துறை இத்திட்டத்தை 2007 ஆம் ஆண்டு கைக்கொண்டது. கட்டுமானப் பணிகள் 2015 ஆம் ஆண்டு முடிவடைந்தது.

மேற்கோள்கள்
-----------

1. ↑  "Dhayana Buddha Project in Amaravathi".
2. ↑  "Amaravathi buddha project".
**எண்ணெய் தொழில் பாதுகாப்பு இயக்குநரகம்** (*Oil Industry Safety Directorate*) இந்தியாவில் செயல்பட்டுவரும் ஒரு தொழில்நுட்ப ஆலோசனைக் குழுவாகும். பல்வேறு துறைகளின் தொழில்நுட்ப வல்லுநர்கள் கொண்ட மையக் குழுவுடன் பெட்ரோலிய மற்றும் இயற்கை எரிவாயு அமைச்சகத்தின் மூத்த அதிகாரிகள், எண்ணெய் / எரிவாயு நிறுவனங்களின் தலைமை நிர்வாகிகள் மற்றும் சம்பந்தப்பட்ட சட்ட மற்றும் ஆலோசனைக் குழுக்களின் தலைவர்கள் அடங்கிய உச்ச அமைப்பாக இயக்குநரகம் செயல்படுகிறது. 1986 ஆம் ஆண்டு பெட்ரோலியம் மற்றும் இயற்கை எரிவாயு அமைச்சகம் இக்குழுவை நிறுவி இயக்குகிறது. எண்ணெய் தொழிலுக்குரிய பாதுகாப்பு தரங்களை வகுத்தும், சுய ஒழுங்குமுறை நடவடிக்கைகளையும் ஒருங்கிணைக்கும் பணிகளையும் எண்ணெய் தொழில் பாதுகாப்பு இயக்குநரகம் செயல்படுத்துகிறது.

முக்கியப் பொறுப்புகள்
---------------------

* தரப்படுத்தல்;
* பேரிடர் மேலாண்மை திட்டத்தை உருவாக்குதல்;
* விபத்து பகுப்பாய்வு;
* பாதுகாப்பு செயல்திறனை மதிப்பீடு செய்தல்.

எண்ணெய் தொழிற்சாலைகளை நிறுவுதலுக்கான பல்வேறு வசதிகளையும் பாதுகாப்பான தூரங்களைக் கண்காணிப்பதற்கான விதிகள் மற்றும் வழிகாட்டுதல்களையும் எண்ணெய் தொழில் பாதுகாப்பு இயக்குநரகம் உருவாக்கியுள்ளது. இந்தியாவில் புதிய திரவமாக்கப்பட்ட பெட்ரோலிய வாயு குப்பி ஆலைகள் அனைத்தும் இயக்குநரகத்தின் வழிகாட்டுதல் அடிப்படையில் வடிவமைக்கப்பட்டுள்ளன. மேலும், இயக்குநகரத்தின் ஒப்புதலுக்குப் பிறகுதான் திரவ பெட்ரோலிய தொழிற்சாலைகளைத் தொடங்க முடியும். பெட்ரோல் நிலையங்கள் மற்றும் பெட்ரோலிய நிறுவல்கள் தொடர்பான தரங்களின் பாதுகாப்பான செயல்பாடுகளுக்கான வழிகாட்டுதல்களையும் இவ்வமைப்பு வெளியிட்டுள்ளது.

மேற்கோள்கள்
-----------

1. 1 2  
Verma, Anil (1997). *Challenge of change: industrial relations in Indian industry*. Allied Publishers. பக். 227–228. பன்னாட்டுத் தரப்புத்தக எண்:9788170236511. .
2. 1 2  Naseem, Mohammad (2011). *Energy Law in India*. Kluwer Law International. பக். 131. பன்னாட்டுத் தரப்புத்தக எண்:9789041133793. . 
[*தொடர்பிழந்த இணைப்பு*]
3. ↑  P Saikia, Siddhartha (November 24, 2010). "Oil, gas installations to come under safety directorate". *Financial Chronicle*. Archived from the original on ஜனவரி 29, 2013.. பார்த்த நாள்: March 11, 2012.

புற இணைப்புகள்
--------------

* அதிகாரப்பூர்வ இணையதளம்
**நாட் குவான்சா** (*Nat Quansah*) கானா நாட்டைச் சேர்ந்த ஒரு தாவரவியலாளர் ஆவார். இலண்டன் பல்கலைக்கழகத்துடன் இணைக்கப்பட்ட கோல்டுசுமித் கல்லூரியில் பெரணியியல் துறையில் இவர் முனைவர் பட்டம் பெற்றார். கானாவின் கேப் கோசுட்டு பல்கலைக்கழகத்தில் தாவரவியலில் முதுகலைப் பட்டமும் பெற்றார். குவான்சா அன்டனனரிவோ பல்கலைக்கழகத்தில் இனக்குழு தாவரவியல் குறித்த படிப்புகளைக் கற்பித்திருக்கிறார். 2008 ஆம் ஆண்டு முதல் இவர் மடகாசுகர் பாரம்பரிய மருத்துவம் மற்றும் சுகாதார அமைப்புகள் கோடைகால திட்டத்தின் கல்வி இயக்குநராக பணியாற்றினார். 2013-14 ஆம் ஆண்டு முதல், தான்சானியா: சான்சிபார் - கடலோர சூழலியல் மற்றும் இயற்கை வள மேலாண்மைப் பள்ளிக்கான பன்னாட்டு பயிற்சித் திட்டத்தின் கல்வி இயக்குநராக பணியாற்றினார்.

மடகாசுகரின் அம்போதிசகோனாவை மையமாகக் கொண்ட சுகாதாரப் பாதுகாப்பு, கலாச்சார பாரம்பரியம் மற்றும் வனப் பாதுகாப்பு குறித்த படைப்புகளுக்காக 2000 ஆம் ஆண்டில் இவருக்கு கோல்டுமேன் சுற்றுச்சூழல் விருது வழங்கப்பட்டது.  1994 ஆம் ஆண்டில் மடகாசுகரின் அம்போதிசகோனாவில் ஒரு சுகாதார மருத்துவமனையை குவான்சா நிறுவினார். இம்மருத்துவமனை ஒருங்கிணைந்த சுகாதார பராமரிப்பு மற்றும் பாதுகாப்பு திட்டத்தை உருவாக்கி செயல்படுத்தியது.  சுகாதார மற்றும் பாதுகாப்பு தேவைகளை ஒரே நேரத்தில் நிவர்த்தி செய்வதற்காக உள்ளூர் மக்களின் பல்வேறு சுகாதார, பொருளாதார, உயிரியல், கலாச்சார பின்னணிகளை இந்த திட்டம் ஒருங்கிணைக்கிறது. மருத்துவமனை இயற்கைக்கான உலகளாவிய நிதியத்தின் ஒத்துழைப்புடன் செயல்பட்டு ஆயிரக்கணக்கான நோயாளிகளுக்கு சிகிச்சையளித்தது. பலருக்கு பூர்வீக மற்றும் அச்சுறுத்தும் மருத்துவ தாவரங்கள் மூலம் சிகிச்சை மேற்கொள்ளப்பட்டது.

மேற்கோள்கள்
-----------

1. ↑  "Islands and Island Nations 2000. Nat Quansah. Madagascar, Sustainable development". Goldman Environmental Prize. 23 November 2010 அன்று மூலம் பரணிடப்பட்டது. 18 November 2010 அன்று பார்க்கப்பட்டது.
2. ↑  Quansah, Nat (2005-12-31). "Integrated Health Care System: Meeting Global Health Care Needs in the 21st Century". *Ethnobotany Research and Applications* **3**: 067. doi:10.17348/era.3.0.67-72. பன்னாட்டுத் தர தொடர் எண்:1547-3465. .
3. ↑  "Nat Quansah". *Goldman Environmental Foundation* (ஆங்கிலம்). 2021-04-21 அன்று பார்க்கப்பட்டது.
ஹெலனிய காலத்தில் தியாடோச்சி எனும் வாரிசுரிமைப் போருக்குப் பின்னர் ஐந்தாக பிளவு பட்ட அலெக்சாண்டரின் கிரேக்கப் பேரரசின் பகுதிகளான தாலமி சோத்தரின் எகிப்திய தாலமைக் பேரரசு, ஆண்டிகோணஸ் ஆண்ட லெவண்ட் பகுதிகள், செலுக்கஸ் நிக்கோடர் ஆண்ட மேற்காசியாப் பகுதிகள், லிசிமச்சூஸ் ஆண்ட மாசிடோனியா மற்றும் சசாண்டர் ஆண்ட கிரேக்கப் பகுதிகள்
**தியாடோச்சி** (Diadochi) (/daɪˈædəkaɪ/; இலத்தீன் **Diadochus**, கிரேக்கம்: Διάδοχοι, *Diádokhoi*, "வாரிசுகள்") கி மு 323இல் அலெக்சாண்டரின் மறைவுக்குப் பின்னர் ஹெலனிய காலத்தின் துவக்கத்தில், கிரேக்கப் பேரரசை கைப்பற்றுவதற்கு அலெக்சாண்டரின் குடும்பத்தினர், நண்பர்கள் மற்றும் படைத்தலைவர்களிடையே நடந்த வாரிசுரிமைப் போர்களை குறிப்பதாகும். 

வாரிசுரிமைப் போர்களின் முடிவில் அலெக்சாந்தரின் படைத்தலைவர்களும், நெருகிய உறவினர்களும் அலெக்சாந்தர் வெற்றி கொண்ட பகுதிகளை ஐந்தாகப் பிரித்துக்கொண்டு ஆண்டனர். அவர்களில் தாலமி சோத்தர் எகிப்திய தாலமைக் பேரரசையும், ஆண்டிகோணஸ் லெவண்ட் பகுதிகளையும், செலுக்கஸ் நிக்கோடர் மேற்காசியாப் பகுதிகளையும், லிசிமச்சூஸ் மாசிடோனியாவையும், சசாண்டர் கிரேக்கப் பகுதிகளையும் ஆண்டனர். பின்னர் செலூக்கஸ் நிக்காத்தர் நிறுவிய செலூக்கியப் பேரரசு, கிரேக்க பாக்திரியா பேரரசு மற்றும் இந்தோ கிரேக்க நாடு என பிரிந்தது.

அலெக்சாந்தரின் கிரேக்கப் பேரரசை அவரின் படைத்தலைவர்கள் ஆண்ட காலத்தை (கி மு 323 – கி பி 31) ஹெலனிய காலம் என்பர்.

இதனையும் காண்க
--------------

* பேரரசர் அலெக்சாந்தர்
* ஹெலனிய காலம்
* செலூக்கியப் பேரரசு
* தாலமைக் பேரரசு
* ஆண்டிகோணஸ்
* சசாண்டர்
* லிசிமச்சூஸ்
* பெர்காமோன் இராச்சியம்
* கிரேக்க பாக்திரியா பேரரசு
* இந்தோ கிரேக்க நாடு

மேற்கோள்கள்
-----------

1. ↑  Waterfield, Robin (2011). *Dividing the Spoils: The War for Alexander the Great's Empire*. Oxford University Press. பக். xixi-xixiii. பன்னாட்டுத் தரப்புத்தக எண்:978-0-19-539523-5. .

வெளி இணைப்புகள்
---------------

* Lendering, Jona. "Alexander's successors: the Diadochi". *Livius.org*.
தாய் ஓவில் உள்ள பாங் உக்
லெய் யூ முன்னில் உள்ள பான் உக்.
மா வானில் உள்ள பாங் உக்
**பாங் உக்** (சீனம்: 棚屋) என்பது, ஆங்காங்கின் லான்டாவுத் தீவில் தாய் ஓ என்னும் இடத்தில் காணப்படும் ஒரு வகைக் கால் வீடு. இவை நீரில் அல்லது சிறிய கடற்கரைகளில் கட்டப்படுகின்றன. ஏறத்தாழ 1000 ஆண்டுகளுக்கு முன் சீனத் தலை நிலத்தில் இருந்து ஆங்காங்கிற்குக் குடிபெயர்ந்த மீனவர்களான தான்காக்கள் இங்கு வாழ்கின்றனர். 2000 ஆவது ஆண்டில் ஏற்பட்ட தீ விபத்தில் இங்கிருந்த சில வீடுகள் அழிந்து விட்டன. இவற்றுட் சில மீண்டும் அமைக்கப்பட்டன.

இவ்வகை வீடுகள் ஒரு காலத்தில் நாட்டுப்புற ஆங்காங்கில் உள்ள பல மீன்பிடி நகரங்களிலும், ஊர்களிலும் காணப்பட்டன. ஆனாலும், தாய் ஓவில் மட்டுமே இது பெரிய அளவில் பாதுகாக்கப்பட்டுள்ளது. இது தவிர *லெய் யூ முன்* ஊரிலும், அங்கு உள்ள *மா சான் சுவென்* என்னும் சில வீடுகள் உள்ளன. பாங் உக், தான்காக்கள் அல்லது மீனவர்கள் நிலப்பகுதியில் வாழ்வதற்குப் போனபின்பு இவ்வீட்டு வகை அவர்களது படகு வீடுகளில் இருந்து உருவானது.

மேற்கோள்கள்
-----------

1. ↑  "Hansen's Photo Gallery". 2016-03-04 அன்று மூலம் பரணிடப்பட்டது. 2015-12-02 அன்று பார்க்கப்பட்டது.
2. ↑  Tai O fire leaves 300 homeless

இவற்றையும் பார்க்கவும்
----------------------

* தான்கா
* கால் வீடு

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Pang uk***   
என்பதின் ஊடகங்கள் உள்ளன. 

* ஒரு செய்தித்தாளுக்கு பான் உக்கில் வாழ்பவர்களால் எழுதப்பட்ட கடிதம் பரணிடப்பட்டது 2004-10-18 at the வந்தவழி இயந்திரம்
* TVB iFiles - ஆங்காங் தொலைக்கட்சி ஒன்றில் ஒளிபரப்பட்ட நிகழ்ச்சி
பெத்சதாக் குளப் பக்கத்துடன் இணைந்துள்ள பைசாத்திய தேவாலயத்தின் எச்சம்.
**பெத்சதாக் குளம்** அல்லது **பெத்சாயிதாக் குளம்** (*Pool of Bethesda*) எருசலேம் இசுலாமியப் பகுதியில் உள்ள ஒரு குளமாகும். யோவான் நற்செய்தி ஐந்தாம் அதிகாரத்தில் எருசலேமில் ஒரு குளம் பற்றி, ஐந்து தூண்களினால் சூழப்பட்ட ஆட்டு வாயிலுக்கு அருகில் இருந்ததாக குறிப்பிடப்பட்டுள்ளது. இது குணமாக்குதலுடன் தொடர்புபட்டது. 19 ஆம் நூற்றாண்டு வரை, குளத்தின் இருப்பு பற்றிய எவ் ஆதாரமும் கிடைக்கவில்லை. அதனால், நற்செய்தி பின்பு எழுதப்பட்டது என்றும் எருசலேம் நகர் பற்றி முதல் அறிவு பெற்றிருந்த ஒருவரிடமிருந்து இன்னுமொருவர் பெற்றிருப்பார் எனவும் வரலாற்று, குறிப்பிடத்தக்கமையைவிட குளம் என்பது உருவகப்படுத்தல் எனவும் அறிஞர்கள் வாதிட்டனர்.

19 ஆம் நூற்றாண்டில், யோவான் நற்செய்தி விபரித்தவாறு ஒரு குளத்தின் எச்சத்தை தொல்லிபொருளியலாளர்கள் கண்டுபிடித்தனர்.

உசாத்துணை
---------

1. ↑  David Couchman, The Pool of Bethesda in Jerusalem பரணிடப்பட்டது 2011-07-25 at the வந்தவழி இயந்திரம், Focus Pub, 2010 p. 1.
2. ↑  James H. Charlesworth, *Jesus and archaeology*, Wm. B. Eerdmans Publishing, 2006. p. 560–566.

வெளி இணைப்புகள்
---------------

விக்கிமீடியா பொதுவகத்தில்,  
 ***Pool of Bethesda***   
என்பதின் ஊடகங்கள் உள்ளன. 

* Pictures of the Bethesda
* Jewish Encyclopedia: Bethesda
* Catholic Encyclopedia: Bethsaida: II. THE POOL

| * பா
* உ
* தொ
இயேசுவோடு தொடர்புடைய புதிய ஏற்பாட்டு இடங்கள் |
| --- |
| கலிலேயா | 
* Ænon
* Bethsaida
* கானா
* கப்பர்நாகும்
* Chorazin
* Gennesaret
* உருமாற்ற மலை
* Nain
* நாசரேத்து
* கலிலேயக் கடல்

 |  |
| யூதேயா | 
* பெத்தானியா
* பெத்சதா
* பெத்லகேம்
* பெத்பகு
* கொல்கொதா
* எம்மாவு
* Gabbatha
* கெத்சமனி
* எரிக்கோ
* எருசலேம் கோவில்
* ஒலிவ மலை

 |
| பிற | 
* Al-Maghtas
* Bethabara
* செசாரியா கடற்கரையோரம்
* Caesarea Philippi
* எகிப்து
* Gerasa
* Road to Damascus
* Sychar
* Umm Qais

 |
| **கிறித்தவ வலைவாசல்** |
**எண்ணிம மீன் நூலகம்** (*Digital Fish Library*)(டி.எஃப்.எல்) என்பது கலிபோர்னியா பல்கலைக்கழக (சான் டியாகோ) திட்டமாகும். இது தேசிய அறிவியல் அறக்கட்டளையின் (என்.எஸ்.எஃப்) உயிரியல் உள்கட்டமைப்பு முயற்சி (டி.பி.ஐ) நிதியளிப்பில் செயல்படுத்தப்படுகிறது. காந்த அதிர்வு அலை வரைவு (எம்ஆர்ஐ) மூலம் பெறப்பட்ட மீன்களின் உள் மற்றும் வெளிப்புற உடற்கூறியலின் இருபரிமாணம் மற்றும் முப்பரிமாண காட்சிகளை உருவாக்கி இணையத்தில் கிடைக்கச் செய்கிறது.

யு.சி சான் டியாகோவில் வினைசார் காந்த ஒத்ததிர்வு வரைவு (சி.எஃப்.எம்.ஆர்.ஐ) பலவகை பயணர் வசதி மையத்தில் வைக்கப்பட்டுள்ள உயர் தெளிவுத்திறன் கொண்ட காந்த அதிர்வு அலைவரைவியினைப் பயன்படுத்தி எண்ணிம மீன் நூலகத்திற்கான தகவல்கள் உருவாக்கப்படுகின்றன. இந்த கருவிகள் விலங்கு திசுக்களின் முப்பரிமாண படங்களை எடுக்கக் காந்தப்புலங்களைப் பயன்படுத்துகின்றன. ஆராய்ச்சியாளர்கள் இவற்றின் பாதிப்பு ஏதுமில்லாமல் காட்சிகளைக் காண அனுமதிக்கிறது. மேலும் காட்சிகளின் முப்பரிமாண உடற்கூறியல் அளவையும் விவரிக்கிறது. இசுகிரிப்சு சமுத்திரவியல் நிறுவனம் (SIO) நிறுவனத்திடமிருந்து பெறப்பட்ட மீன்களின் படங்களை யு.சி. சான் டியாகோவின் அறிவியல் கணக்கீட்டு மையத்தின் (சி.எஸ்.சி.ஐ) ஊழியர்கள் படியெடுக்கின்றனர்.

பிப்ரவரி 2010ஆம் ஆண்டு நிலவரப்படி, எண்ணிம மீன் நூலகத்தில் ஐந்து வகை மீன்களை உள்ளடக்கிய கிட்டத்தட்ட 300 சிற்றினங்கள் உள்ளன. இவை 5 வகுப்பில் 60 வரிசையில் 56 வரிசைகளும், நெல்சன், 2006ல் விவரித்த 521 மீன் குடும்பங்களில் 200 க்கும் மேற்பட்டவை உள்ளன. எண்ணிம மீன் நூலகத்தின் படங்கள் பல சக மதிப்பாய்வு செய்யப்பட்ட அறிவியல் ஆய்வுகளுக்களிலும் ஆய்வுக் கட்டுரைத் தொகுப்பிலும் பங்களித்துள்ளது.

எண்ணிம மீன் நூலகப் பணிகள் குறித்து இரண்டு தேசிய புவியியல் ஆவணப்படங்கள் ஊடகங்களில் வெளி வந்துள்ளன. *காந்த நேவிகேட்டர்*  மற்றும் *அல்டிமேட் சுறா*.

மேற்கோள்கள்
-----------

1. ↑  

	* Runcie RM, Dewar H, Hawn D, Frank LR, Dickson KA. (2009). Evidence for Cranial Endothermy in the Opah (*Lampris guttatus*). Journal of Experimental Biology. 212(4):461-70.
	* Rogers B, Lowe CG, Fernandez-Juricic E, and Frank LR. (2008). Utilizing magnetic resonance imagine (MRI) to assess the effects of angling-induced barotraumas on rockfish (*Sebastes*). Canadian Journal of Fisheries & Aquatic Sciences. 65:1245-1249.
	* Sepulveda CA, Dickson KA, Frank LR & Graham JB. (2007). Cranial endothermy and a putative brain heater in the most basal tuna species, *Allothunnus fallai*. Journal of Fish Biology. 70(6): 1720-1733.
	* Perry CN, Cartamil DC, Bernal D, Sepulveda CA, Theilmann RJ, Graham JB & Frank LR. (2007). Quantification of red myotomal muscle volume and geometry in the shortfin mako shark (*Isurus oxyrinchus*) and the salmon shark (*Lamna ditropis*), using T1-weighted magnetic resonance imaging. Journal of Morphology. 268(4):284-92.
2. ↑
3. ↑  "Archived copy". 2008-08-21 அன்று மூலம் பரணிடப்பட்டது. 2010-03-01 அன்று பார்க்கப்பட்டது.CS1 maint: archived copy as title (link)

வெளி இணைப்புகள்
---------------

* டிஜிட்டல் மீன் நூலகம்
* தேசிய அறிவியல் அறக்கட்டளை (என்எஸ்எஃப்) செய்தி வெளியீடு 06-046
* ஸ்க்ரிப்ஸ் இன்ஸ்டிடியூட் ஆப் ஓசியானோகிராபி (SIO) செய்தி வெளியீடு: மார்ச் 16, 2006 பரணிடப்பட்டது 2012-08-27 at the வந்தவழி இயந்திரம்
* தேசிய புவியியல் சேனல் வீடியோ டி.எஃப்.எல்
**பாக்மதி ஆறு** (Bagmati River) , நேபாள நாட்டின் சிவபுரி மலைகளில் *வாக்துவார்* எனுமிடத்தில் உற்பத்தியாகி,  காத்மாண்டு சமவெளியில் பாய்ந்து, காட்மாண்டு நகரத்தையும், பதான் நகரத்தையும் பிரிக்கிறது. பாக்மதி ஆறு நேபாளத்தின் புனித ஆறாக இந்துக்களும், பௌத்தர்களும் கருதுகிறார்கள். பாக்மதி ஆற்றின் கரையில், காத்மாத் சமவெளியில் பசுபதிநாத் கோவில் உள்ளிட்ட பல இந்து மற்றும் பௌத்த சமய வழிபாட்டுத் தலங்கள் உள்ளது.

பாக்மதி ஆறு, இந்தியாவின் கங்கை ஆறு போன்று புனிதமானது. 

நேபாள நாட்டு இந்து சமய வழக்கப்படி, இறந்தவரின் உடலை எரிப்பதற்கு முன்னர், புனித பாக்மதி ஆற்றில் மூன்று முறை அமிழ்த்தி எடுக்கின்றனர்.

வரலாறு
------

சுந்தரிஜல் பகுதியிலிருந்து பாக்மதி ஆற்றின் காட்சி
1950களில் பாக்மதி ஆறு
காத்மாண்டு நகர நாகரீகத்திற்கும், நகரமைப்புக்கும் பாக்மதி ஆறே காரணம் என நேபாள நாட்டவர்கள் கருதுகின்றனர் பௌத்த சமய சாத்திரங்களான விநய பீடகத்திலும், நந்தபக்காவிலும், பாக்மதி ஆற்றை *வாக் முத்தா* (புலி வாசல்) எனக் குறிப்பிடப்பட்டுள்ளது. மஜ்ஜிக நிக்காயத்தின் பத்த சுத்தானாவிலும் இவ்வாற்றை பாகுமதி என்று குறிப்பிடுகிறது.
. காத்மாண்டின் வடகிழக்கில் 15 கிலோ மீட்டர் தொலைவில் உள்ள சிவபுரி மலையில் உற்பத்தியாகும் பாக்மதி ஆறு, பின்னர் தென்மேற்கில் காத்மாண்டு சமவெளியை வளப்படுத்துகிறது.

புவியியல்
---------

காத்மாண்டு மாவட்டத்தில் அமைந்த மகாபாரத மலைத்தொடரின் சிவபுரி மலையில் 2690 மீட்டர் உயரத்தில் உள்ள *பாக்துவார்* எனுமிடத்தில் பாக்மதி ஆறு உற்பத்தியாகி, காட்மாண்டு மற்றும் பதான் நகரங்களிடையே பாய்கிறது. 

பின்னர் தெற்கு முகமாக பாய்ந்து, இந்தியாவின் பிகார் மாநிலத்தின் சீதாமரி, சிவஹர், முசாபர்பூர், ககரியா வழியாக பாய்ந்து இறுதியில் ககரியா அருகில் *பத்லாகாட்* எனுமிடத்தில் கோசி ஆற்றில் கலக்கிறது.

துணை ஆறுகள்
-----------

பாக்மதி ஆற்றின் இடது பக்க கரையில் லால்பகையா ஆறு, விஷ்ணுமதி ஆறு மற்றும் மனோகரா ஆறுகளும்; வலது பக்க கரையில் மாரின் கோலா ஆறு, அத்வாரா ஆறு மற்றும் கமலா ஆறு போன்ற துணை ஆறுகள் கலக்கிறது.

இதனையும் காண்க
--------------

* பசுபதிநாத் கோவில்
* காசி விசுவநாதர் கோயில்
* கங்கை ஆறு
* வாரணாசி

மேற்கோள்கள்
-----------

1. ↑  What the River Knows: Bagmati River, Nepal
2. ↑  Corpse Preparation for Cremation at the Pashupatinath Temple on the Bagmati River
3. 1 2  Article: नेपाली वास्तु र वास्तुग्रन्थको संक्षिप्त परिचय, Author: Tarananda Mishra
4. ↑  Fisher, James F.; et al. (1997), *Living Martyrs: Individuals and Revolution in Nepal*, Oxford: Oxford University Press, p. 220, ISBN 0-19-564000-4

### ஆதார நூற்பட்டியல்

{{subst:மேற்கோள்}}\* "Baghmati", *Encyclopædia Britannica*, 9th ed. Vol. III, New York: Charles Scribner's Sons, 1878, p. 235.

* Davis, John A. (1977), "Water Quality Standards for the Bagmati River", *Journal of the Water Pollution Control Federation*, Vol. 49, No. 2, pp. 227–234.
* Kannel, Prakash Raj; et al. (10 April 2007), "Application of automated QUAL2Kw for water quality modeling and management in the Bagmati River, Nepal", *Ecological Modelling*, Vol. 202, No. 3-4, pp. 503–517, doi:10.1016/j.ecolmodel.2006.12.033.

வெளி இணைப்புகள்
---------------

விக்கிமீடியா பொதுவகத்தில்,  
 ***Bagmati***   
என்பதின் ஊடகங்கள் உள்ளன. 

* பாக்மதி ஆறு, காணொளி காட்சி
* Friends of the Bagmati
* Illegal Capture of Bagmati River Banks
* Religious story of Bagmati River பரணிடப்பட்டது 2015-12-23 at the வந்தவழி இயந்திரம்